Unionin tuomioistuimen määräys (ensimmäinen jaosto) 3.7.2019 – Banco Bilbao Vizcaya Argentaria

(asia C-167/16) ( 1 )

(Ennakkoratkaisupyyntö – Kuluttajansuoja – Direktiivi 93/13/ETY – 6 ja 7 artikla – Kuluttajasopimusten kohtuuttomat ehdot – Ennenaikaista erääntymistä koskeva sopimusehto kiinnelainasopimuksessa – Unionin tuomioistuimen työjärjestyksen 99 artikla – Samanlainen kysymys kuin kysymys, johon unionin tuomioistuin on jo antanut ratkaisun, tai kysymys, johon annettava vastaus on selvästi johdettavissa oikeuskäytännöstä – Ehdon toteaminen osittain kohtuuttomaksi – Kansallisen tuomioistuimen toimivalta, kun kyse on kohtuuttomaksi todetusta ehdosta – Kohtuuttoman ehdon korvaaminen kansallisen oikeuden säännöksellä – Unionin tuomioistuimen työjärjestyksen 53 artiklan 2 kohta – Kysymys, jonka tutkittavaksi ottamisen edellytykset selvästi puuttuvat)

1. Ennakkoratkaisukysymykset – Tutkittavaksi ottaminen – Kysymykset, jotka on esitetty antamatta riittäviä tietoja asiaa koskevista tosiseikoista ja lainsäädännöstä ja syistä, joiden vuoksi ennakkoratkaisukysymyksiin annettava vastaus on tarpeen – Kysymykset, joihin ei voida antaa hyödyllistä vastausta – Tutkittavaksi ottamisen edellytysten selvä puuttuminen (SEUT 267 artikla; Euroopan unionin tuomioistuimen perussäännön 23 artikla; unionin tuomioistuimen työjärjestyksen 53 artiklan 2 kohta ja 94 artikla) (ks. 30–38 kohta)

2. Kuluttajansuoja – Kuluttajasopimusten kohtuuttomat ehdot – Direktiivi 93/13 – Tarkoitus (Neuvoston direktiivi 93/13) (ks. 40 kohta)

3. Kuluttajansuoja – Kuluttajasopimusten kohtuuttomat ehdot – Direktiivi 93/13 – 3 artiklassa tarkoitetulla tavalla kohtuuton ehto – Kohtuuttomuuden arviointi kansallisessa tuomioistuimessa – Arviointiperusteet (Neuvoston direktiivin 93/13 johdanto-osan 16 perustelukappale ja 3 artiklan 1 kohta sekä 5 artikla) (ks. 41 kohta)

4. Kuluttajansuoja – Kuluttajasopimusten kohtuuttomat ehdot – Direktiivi 93/13 – Sopimusehdon kohtuuttomuuden toteaminen – Vaikutus – Kansallista lainsäädäntöä, jossa sallitaan se, että kansallinen tuomioistuin, joka toteaa kohtuuttoman ehdon mitättömäksi, muuttaa tämän ehdon sisältöä, ei voida hyväksyä (Neuvoston direktiivin 93/13 6 artiklan 1 kohta) (ks. 44 ja 45 kohta)

5. Kuluttajansuoja – Kuluttajasopimusten kohtuuttomat ehdot – Direktiivi 93/13 – Sopimusehdon kohtuuttomuuden toteaminen – Vaikutus – Kansallinen säännöstö, jossa sallitaan se, että kansallinen tuomioistuin, joka toteaa kohtuuttoman sopimusehdon mitättömäksi, korvaa sen kansallisen oikeuden dispositiivisella säännöksellä – Hyväksyttävyys (Neuvoston direktiivin 93/13 6 artiklan 1 kohta) (ks. 46–48 kohta)

6. Kuluttajansuoja – Kuluttajasopimusten kohtuuttomat ehdot – Direktiivi 93/13 – Ehdon toteaminen osittain kohtuuttomaksi – Vaikutus – Sopimusehdon kohtuullisen osan voimassa pitämistä, joka johtaa sen sisällön muuttumiseen, ei voida hyväksyä – Sen hyväksyttävyys, että kansallinen tuomioistuin korvaa kohtuuttoman ehdon kansallisen oikeuden säännöksellä – Edellytykset (Neuvoston direktiivin 93/13 6 ja 7 artikla) (ks. 49–54 kohta ja määräysosa)

Ratkaisu

Kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 6 ja 7 artiklaa on tulkittava yhtäältä siten, että ne ovat esteenä sille, että kohtuuttomaksi todettu ennenaikaista erääntymistä koskeva ehto kiinnelainasopimuksessa pidetään osittain voimassa siten, että kansallinen tuomioistuin poistaa tekijät, jotka tekevät siitä kohtuuttoman. Sitä vastoin kyseiset artiklat eivät ole esteenä sille, että kansallinen tuomioistuin korjaa sellaisen kohtuuttoman ehdon pätemättömyyden, jonka sanamuoto perustuu suurelta osin sellaiseen lain säännökseen, jota sovelletaan, kun sopimuspuolet ovat tästä sopineet, korvaamalla ehto kyseisen lain säännöksen uudella sanamuodolla, joka on tullut voimaan sopimuksen tekemisen jälkeen, kun kyseessä oleva sopimus ei voi jäädä voimaan, jos kyseinen kohtuuton ehto poistetaan, ja kun koko sopimuksen pätemättömäksi toteamisesta aiheutuu kuluttajalle erityisen haitallisia seurauksia.

( 1 ) EUVL C 200, 6.6.2016.